รัฐบาลไทย-ข่าวทำเนียบรัฐบาล-ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง “ศาสตร์ของพระราชา” ในกิจกรรมสัปดาห์หนังสือและวรรณกรรม ครั้งที่ 34 ณ หอประชุม 100 ปี โรงเรียนวัดนวลนรดิศ
วันพฤหัสบดีที่ 24 สิงหาคม 2560
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง “ศาสตร์ของพระราชา” ในกิจกรรมสัปดาห์หนังสือและวรรณกรรม ครั้งที่ 34 ณ หอประชุม 100 ปี โรงเรียนวัดนวลนรดิศ
ม.ล.ปนัดดา ดิศกุล กล่าวมีใจความตอนหนึ่งว่า มีความยินดีเป็นอย่างมาก เมื่อได้รับเชิญมาบรรยายเรื่อง "ศาสตร์พระราชา" และยิ่งดีใจและเกิดความภาคภูมิใจมากขึ้นไปอีกเมื่อได้รับชม-รับฟังการนําเสนอของนักเรียนเกี่ยวกับนิทรรศการศาสตร์พระราชา
ข่าวสํานักงานรัฐมนตรี438/2560
รมช.ศธ."ม.ล.ปนัดดา ดิศกุล"ขับเคลื่อนศาสตร์พระราชาที่รร.วัดนวลนรดิศ
เมื่อวันพุธที่ 23 สิงหาคม 2560 เวลา 10.00 น. ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง “ศาสตร์ของพระราชา” ในกิจกรรมสัปดาห์หนังสือและวรรณกรรม ครั้งที่ 34 ณ หอประชุม 100 ปี โรงเรียนวัดนวลนรดิศ กรุงเทพฯ โดยนายพูลศักดิ์ จิตสว่าง ผู้อํานวยการโรงเรียนวัดนวลนรดิศ ตลอดจนประธานคณะกรรมการสถานศึกษา ผู้แทนสมาคมผู้ปกครองนักเรียนและเครือข่าย ผู้แทนมูลนิธิโรงเรียนวัดนวลนรดิศ คณะครู และนักเรียนชั้นมัธยมศึกษาปีที่ 6 จํานวนกว่า 400 คน เข้าร่วมรับฟังการบรรยาย
ม.ล.ปนัดดา ดิศกุลกล่าวมีใจความตอนหนึ่งว่า มีความยินดีเป็นอย่างมาก เมื่อได้รับเชิญมาบรรยายเรื่อง "ศาสตร์พระราชา" และยิ่งดีใจและเกิดความภาคภูมิใจมากขึ้นไปอีกเมื่อได้รับชม-รับฟังการนําเสนอของนักเรียนเกี่ยวกับนิทรรศการศาสตร์พระราชา พระราชกรณียกิจ และพระราชดํารัสคําสอนของพระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9 ซึ่งนักเรียนสามารถอธิบายได้อย่างฉะฉานด้วยความเข้าอกเข้าใจและนําไปปฏิบัติได้ เพียงเท่านี้พระองค์ก็จะสถิตเสถียรอยู่กับเราตลอดไป แต่หากพูดด้วยความไม่เข้าใจหรือละเลยที่จะนําไปปฏิบัติ เมื่อนั้นคําสอนเหล่านี้ก็จะกลายเป็นเพียงตํานานเล่าขานเท่านั้น
ขอชื่นชมโรงเรียนที่จัดกิจกรรมสําคัญที่ช่วยส่งเสริมการอ่านครั้งนี้ซึ่งเชื่อว่าโรงเรียนเองก็มีความภาคภูมิใจ ทั้งในความเป็นโรงเรียนเก่าแก่ สามารถอบรมสั่งสอนลูกหลานนักเรียนให้เติบใหญ่เป็นผู้มีการงานอาชีพที่เจริญก้าวหน้าและอยู่ในตําแหน่งสําคัญของประเทศ อาทิ พล.อ.ประยุทธ์ จันทร์โอชา นายกรัฐมนตรี เป็นต้น
สิ่งหนึ่งที่แสดงให้เห็นในวันนี้คือ ความรู้ความสามารถของนักเรียนทั้งในเรื่องภาษาต่างประเทศ ความสนใจทางด้านงานวิชาการ รวมทั้งการเป็นผู้ใฝ่รู้ใฝ่เรียนและหมั่นอ่านเขียน โดยเฉพาะเรื่องของการอ่านหนังสือ เป็นศาสตร์ของการเรียนรู้ที่ควรดํารงคู่สังคมไทย เพื่อสืบทอดสู่รุ่นลูกรุ่นหลานต่อไป เพราะการอ่านจะทําให้เรารู้ เกิดความเข้าใจ และจดจําเรื่องต่าง ๆ ได้โดยตลอด อีกทั้งยังสามารถจดบันทึกหรือทําสัญลักษณ์เตือนความจําเมื่อกลับมาอ่านอีกครั้ง ในขณะที่การอ่านจากสื่อสังคมออนไลน์ เป็นการอ่านอย่างสั้น อ่านแบบผ่าน ๆ อาจไม่สามารถจดจําได้ครบทุกเรื่อง
ดังนั้น การรณรงค์การอ่านหนังสือของโรงเรียนวัดนวลนรดิศ จึงเป็นตัวอย่างที่ดีของการปลูกฝังให้นักเรียนรักการอ่าน และหากเป็นไปได้ ต้องการให้เกิดสังคมแห่งการอ่านเช่นนี้ในหมู่ของเด็กและเยาวชนโรงเรียนอื่น ๆ ด้วย
ม.ล.ปนัดดา ได้กล่าวฝากถึงครูบาอาจารย์ทั้งหลายด้วยว่าเมื่อขึ้นชื่อว่าเป็น “ครู” ย่อมหมายถึงผู้มีพระคุณ มีความเมตตากรุณาต่อศิษย์ทุกคน ตลอดจนมีความเสียสละอดทน เพื่อสั่งสอนศิษย์ให้เป็นคนดี เติบโตเป็นกําลังสําคัญเพื่อไปสร้างชาติในอนาคต โดยที่ในอดีตเป็นธรรมชาติของครูที่ต้องใช้ไม้เรียว เพื่อกําราบเด็กไม่ให้ทําผิด ให้อยู่ในระเบียบวินัย มีความเคารพครูบาอาจารย์ ตรงต่อเวลา แต่งกายสุภาพเรียบร้อย ต้องเรียนลูกเสือเนตรนารีเพื่อฝึกฝนความมีวินัย ให้มีความรักความสามัคคีกัน เป็นต้น อีกทั้งเป็นการทําโทษเพื่อป้องปราม จะไม่มีความรุนแรงแต่อย่างใด หากจะเต็มไปด้วยความเมตตากรุณา เช่น ตีเพราะท่องสูตรคูณผิด ท่องศัพท์ภาษาอังกฤษไม่ได้ ไม่ส่งการบ้าน เป็นต้น ซึ่งสิ่งเหล่านี้ต้องยอมรับว่า กลับกลายมาเป็นพื้นฐานสําคัญในการพัฒนาความดีงามด้านต่าง ๆ ให้เด็กสามารถก้าวเดินไปสู่ทิศทางที่ควรจะเป็นและถูกต้อง แต่ในปัจจุบันต้องยอมรับว่า การทําโทษเปลี่ยนแปลงไปจนไม่สามารถใช้ไม้เรียวได้แล้ว รวมทั้งมีความรุนแรงเข้ามาเกี่ยวข้อง ดังที่เป็นข่าวปรากฏในสื่อต่าง ๆ มิใช่ทําโทษเพื่อป้องปราม แต่เป็นความรุนแรงเสมือนการนําอารมณ์มาปล่อยกับลูกศิษย์ของตน
ดังนั้น ในเรื่องนี้เราต้องช่วยขบคิดร่วมกันและทําความเข้าใจให้ได้โดยทั่วกันถึงวัตถุประสงค์และขอบเขตของการทําโทษ เพื่อไม่ให้เกิดเหตุการณ์รุนแรงอีกต่อไป
นางสาวพิไลลักษณ์ ชุมสาย ณ อยุธยา นักเรียนชั้นมัธยมศึกษาปีที่ 4ได้กล่าวถึงเรื่อง "ศาสตร์พระราชา" เกี่ยวกับการนําเกษตรทฤษฎีใหม่มาเป็นแนวคิดในการจัดกิจกรรมสัปดาห์หนังสือและวรรณกรรมในครั้งนี้ว่า "ได้นําความรู้เกี่ยวกับเกษตรทฤษฎีใหม่มาใช้ในชีวิตประจําวันและจัดเป็นนิทรรศการเผยแพร่ความรู้ให้เพื่อน ๆ ในโรงเรียนได้มาดูมาศึกษา ซึ่งเกษตรทฤษฎีใหม่เป็นหลักคิดในการแบ่งพื้นที่ทํากินและที่อยู่อาศัยตามอัตราส่วน โดยแบ่งเป็น 4 ส่วน (อัตราส่วน 30:30:30:10)โดยส่วนที่ 1ขุดเป็นบ่อน้ํา เก็บไว้ใช้เพื่อการเกษตรตลอดทั้งปีส่วนที่ 2ใช้สําหรับปลูกข้าวส่วนที่ 3ใช้สําหรับการปลูกไม้ผล ไม้ยืนต้น พืชสวน พืชไร่ และสมุนไพร เพื่อใช้เป็นอาหาร เป็นการลดค่าใช้จ่ายในครัวเรือน และนําไปขายได้เมื่อมีมากเพียงพอส่วนสุดท้ายใช้สําหรับเป็นที่อยู่อาศัย"
นายเศรษฐศาสตร์ ศิริกุลวิวัฒน์ นักเรียนชั้นมัธยมศึกษาปีที่ 5กล่าวว่า "จากการรับฟังบรรยายในครั้งนี้ ยิ่งรู้สึกประทับใจในเรื่องของประวัติศาสตร์ของชาติไทย ที่ตัวผมจะสามารถนําไปเล่าให้คนอื่นฟัง ว่าจากอดีตจนถึงปัจจุบันเกิดอะไรขึ้นบ้างกับประเทศไทย ส่วนเรื่องของศาสตร์พระราชา สิ่งที่จะนํามาปรับใช้ก็คือ หลักปรัชญาเศรษฐกิจพอเพียง ซึ่งที่บ้านของผมก็ปลูกพืชผักสวนครัว และนําเกษตรทฤษฎีใหม่มาปรับใช้อีกด้วย"
นวรัตน์ รามสูต, บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ